CELEX: 62014TN0226
Language: ro
Date: 2014-04-15 00:00:00
Title: Cauza T-226/14: Acțiune introdusă la 15 aprilie 2014 – Comisia/McCarron Poultry

7.7.2014   
            
            
               RO
            
            
               Jurnalul Oficial al Uniunii Europene
            
            
               C 212/34
            
         Acțiune introdusă la 15 aprilie 2014 – Comisia/McCarron Poultry
   (Cauza T-226/14)
   2014/C 212/44
   Limba de procedură: engleza
   
      Părțile
   
   
      Reclamantă: Comisia Europeană (reprezentanți: R. Van der Hout, avocat, și L. Cappelletti și F. Moro, agenți)
   
      Pârâtă: McCarron Poultry Ltd (Killacorn Emyvale, Irlanda)
   
      Concluziile
   
   Reclamanta solicită Tribunalului:
   
               —
            
            
               obligarea pârâtei la plata către Comisia Europeană a sumei datorate, respectiv 9 76  663,34 euro, care corespunde sumei principale de 9 00  662,25 euro plus dobânzilor de întârziere în sumă de 76  001,09 euro, calculate la rata de 2,50 % pentru perioada 1 decembrie 2010–15 aprilie 2014;
            
         
               —
            
            
               obligarea pârâtei la plata către Comisia Europeană a sumei de 61  690 euro pe zi drept dobânzi începând de la 16 aprilie 2014 până la data plății integrale a datoriei;
            
         
               —
            
            
               obligarea pârâtei la plata cheltuielilor de judecată.
            
         
      Motivele și principalele argumente
   
   În prezenta cerere în temeiul articolului 272TFUE, se solicită Tribunalului obligarea pârâtei la rambursarea către Comisia Europeană a sumei principale de 9 00  662,25 plus dobânzile, în baza contractului nr. NNE5/1999/20229 pentru acțiuni de cercetare și dezvoltare tehnologică (RDT) în cadrul programului specific de cercetare, dezvoltare tehnologică și de demonstrare „Energie, mediu și dezvoltare durabilă (1998-2002)” (Partea B: energie).
   În susținerea cererii formulate, Comisia Europeană invocă un singur motiv: Comisia susține că pârâta și-a încălcat obligațiile contractuale întrucât nu a rambursat Comisiei diferența dintre contribuția financiară a Uniunii datorată pârâtei și suma totală a finanțării deja primită de aceasta. Contribuția financiară datorată pârâtei este inferioară sumei totale plătite de reclamantă sub forma avansului și a plăților intermediare. Comisia susține așadar că, în temeiul contractului, pârâta datorează această sumă.